
RAPORT DE SPECIALITATE

privind revocarea dreptului de administrare a SOCIETĂȚII DE TRANSPORT PUBLIC TIMIȘOARA SA  și a dreptului de folosință a INTREPRINDERII REGIONALE DE ELECTRIFICARE TIMIȘOARA, pentru imobilul din Timișoara, str. Coriolan Brediceanu nr.39, teren

Prin HCLMT nr. 24/25.01.2022, a fost aprobată darea în administrare către SPITALUL CLINIC MUNICIPAL DE URGENȚĂ TIMIȘOARA, a imobilului situat în Timișoara, str. Coriolan Brediceanu nr.39, domeniu public al Municipiului Timișoara, în suprafață de 242 mp. cladire SAD + 341 mp. curte, înscris în CF nr. 447384-C1 și aflat în proprietatea Municipiului Timișoara, domeniu public. Între Municipiul Timișoara și Spitalul Clinic Municipal Timișoara s-a încheiat contractul de dare în  administrare a bunurilor proprietate publică nr.1/04.02.2022.

Având în vedere că în Cartea Funciară nr. 447384 figurează pe teren, un drept de administrare în favoarea SOCIETĂȚII DE TRANSPORT  PUBLIC TIMIȘOARA SA  și un  drept de folosință în favoarea INTREPRINDERII REGIONALE DE ELECTRIFICARE TIMIȘOARA, SPITALUL CLINIC MUNICIPAL DE URGENȚĂ TIMIȘOARA este în imposibilitatea de a-și înscrie acest drept în Cartea  Funciară.

Imobilul situat în Timişoara, str. Coriolan Brediceanu nr.39, nr. CF 447384-C1 Timișoara, top 447384 Timișoara se află în proprietatea Municipiului Timişoara.


Conform art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local:


a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”

Conform Ordonanței de Urgență nr.57/2019 privind Codul Administrativ, art. 301,  ”Radierea din cartea funciară a dreptului de administrare se efectuează în baza actului de revocare sau a actului prin care se constată stingerea dreptului de proprietate publică.”


Legea nr. 287/2009 privind Codul Civil prevede la art. 869 ”Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”


Având  în vedere prevederile legale, apreciem că proiectul de hotărâre privind revocarea dreptului de administrare a SOCIETĂȚII DE TRANSPORT PUBLIC TIMIȘOARA SA  și a dreptului de folosință a INTREPRINDERII REGIONALE DE ELECTRIFICARE TIMIȘOARA, pentru imobilului din Timișoara, str. Coriolan Brediceanu nr.39, teren, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

